กบข. สำรองเงินสด 2% รอช้อนหุ้น
กบข. เผย เตรียมสำรองเงินสดประมาณ 2% รอช้อนหุ้น
24 ก.พ. 2553

กบข. เผย เตรียมสำรองเงินสดประมาณ 2% รอช้อนหุ้น
นางสาวโสภาวดี เลิศมนัสชัย เลขาธิการคณะกรรมการกองทุนบำเหน็จบำนาญข้าราชการ (กบข.)  กล่าวว่า ขณะนี้กบข. เตรียมเงินสดสำรองไว้ประมาณ 2% ของเงินลงทุนที่มีอยู่ประมาณ 3 แสนล้านบาท ซึ่งหากตลาดหุ้นปรับตัวลงทางสถานการณ์ทางการเมือง จะเป็นโอกาสที่กบข.จะเข้าไปลงทุนได้ 
อย่างไรก็นาม  เชื่อว่า ถ้าตลาดจะปรับลดลงคงจะเป็นช่วงสั้นๆ จากนั้นก็จะดีดกลับขึ้นมา
นอกจากนี้ นางสาวโสภาวดี  กล่าวอีกว่า กบข. ได้ปรับนโยบายการลงทุนในตราสารหนี้โดยลงทุนในตราสารหนี้ที่มีอายุสั้นลงไม่เกิน 3 ปี เนื่องจากคาดว่า ในครึ่งหลังของปีอัตราดอกเบี้ยจะปรับเพิ่มขึ้นไม่เกิน 0.5% และเงินเฟ้อปรับขึ้นไม่เกิน 3%